paragraph_text: Nakon ponovnog izbora predsjednika Miterranda i pobjede ljevice na parlamentarnim izborima, zastupnici su ga 1988. izabrali za predsjednika francuske Nacionalne skupštine. Ovu je funkciju obnašao do 1992. kada je na kongresu u Bordeauxu imenovan prvim tajnikom Socijalističke stranke. Mjesto prvog tajnika napustio je nakon godinu dana kada je ljevica izgubila izbore. Od 1995. do 1997. godine bio je predsjednik kluba zastupnika socijalista u Nacionalnoj skupštini.